
Câte „coincidenţe” nu sunt, de fapt, pe lumea asta... 
Data: 19 februarie 2024 


Grecia a devenit prima ţară majoritar ortodoxă care a legalizat căsătoriile între persoane de acelaşi sex şi adopţiile pentru cuplurile de 
acelaşi sex... Deşi membrii partidului de centru-dreapta „Noua Democraţie” al primului-ministru Kyriakos Mitsotakis s-au abținut sau au 


votat împotriva proiectului de lege, proiectul a câştigat suficient sprijin din partea opoziţiei de stânga într-o rară demonstraţie de unitate 


între partide (cu „Pasok”, partidul social-democraţilor, în frunte), în ciuda unei dezbateri tensionate. Societatea 
greacă este divizată în privinţa acestei probleme. Biserica Ortodoxă s-a opus cu fermitate căsătoriei între 
persoane de acelaşi sex, în timp ce mulţi din comunitatea LGBT consideră că proiectul de lege nu merge 
suficient de departe. „Bineînţeles că voi vota împotrivă. Căsătoria cuplurilor de acelaşi sex nu este un drept al 
omului”, a spus şi fostul premier Antonis Samaras, parlamentar al formaţiunii „Noua Democraţie”, înainte de 


votul din Parlament”, iar Elliniki Lysi („Soluţia Greacă”), unul dintre cele trei partide de extremă dreapta 


reprezentate în parlament, a numit proiectul de lege „anticreştin” şi a spus că dăunează intereselor naţionale. În 
2015, Grecia a permis parteneriatul civil între cuplurile de acelaşi sex, iar în 2017 a acordat recunoaștere legală identităţii de gen. În urmă 


cu doi ani, a interzis terapia de conversie pentru minori. 


Aşa a sunat dară „ştirea anuluii”... Acum puneţi asta în oglindă cu declaraţiile lui Vasile Bănescu, care doar acum câteva zile spunea „A 
fost propusă legea pentru legiferarea cuplurilor de acelaşi sex şi Biserica s-a opus?!”, lăsând fără echivoc să se înţeleagă că în viziunea 
domniei sale, BOR nu va fi împotrivă. Pentru că refuz sa cred că BOR ar sta cu mâinile în sân într-o asemenea situaţie și oricât s-ar umflă 
domnia sa în pene, Bănescu + BOR! Aşadar PASOK, partidul social-democrat grec, echivalentul PSD-ului de la noi, a votat împotriva unui 
principiu ortodox astăzi. Și la ei, liderii PASOK sunt „mari ortodocşi”. Pe 4 ianuarie, şeful socialişti-democraţilor greci, Nikolaos 
Androulakis, a fost întâmpinat cu mare căldură de Patriarhul Ecumenic Bartolomeu al Constantinopolului. S-au întâlnit ei la început de 
ianuarie şi după o lună, „ortodoxul” partid de stânga grecesc a încălcat unul dintre principiile Ortodoxe de bază. Cum Patriarhul Ieronim 
al II-lea, Arhiepiscop al Atenei şi Întâistătător al Bisericii Ortodoxe a Greciei a fost în mod deschis ÎMPOTRIVA legalizării unui păcat, 
şeful social-democraţilor a dat fuguţa la Fanar, să se pupe cu Bartolomeu și să îi ceară „binecuvântare”... 


Ce coincidenţă cu Fanarul ăsta, câte au venit de acolo în istorie... Apropos, parcă Ciolacu a dat şi el o fugă la Vatican mai ieri, unde s-a 
pupat cu Papa Francisc și şi-au făcut reciproc cadouri. Papa Francisc, ăla care s-a apucat de binecuvântări catolice pentru cuplurile de 
acelaşi sex biologic. Ciolacu, şeful socialişt-democraţilor din România nu trage o fugă pana în Fanar și el? Ca din SUA a luat 
binecuvântare de la cel mai puternic lider spiritual — pe pe WallStreet, Ronald S. Lauder, preşedintele Consiliului Evreiesc Mondial. A, şi 


anul trecut, fix înainte de Crăciun, pe 21 Decembrie, şi Eugen Simion, şeful de la AUR i-a făcut o vizită papei-rogvaiv. 


Mai fraţilor, câte coincidenţe sunt pe lumea asta! Voi le vedeţi sau numai eu le bag de seamă?! 

